Notum sit omnibus hominibus, quod Umbertus Maleti dedit Deo et Sancto Petro de Grazac, pro anima uxoris sue Guoje, omnem terram quam ipse habebat Brostalsiz; et Ugo prior redemit eam a Poncio de Vertamisia centum quadraginta et duos solidos Podienses. Testes sunt Ugo prior, Poncius monachus, Arnaldus prior, Ato presbiter, Petrus Bajulus. Item Umbertus Maleti dedit decimum de Castanario et Ugo prior dedit ei L solidos Viennenses. Testes sunt Ugo prior et Poncia Montguose, Arnaldus presbiter, Poncius de Vertamisia. Willelmus de Lapte dedit Deo et sancto Petro et Ugoni priori feudum in una cabanaria a Apilaco, quam tenebat Petrus Giraudi. Testes sunt Ugo prior, Poncius monachus, Arnaldus presbiter, Ato prepositus et alii plures. Petrus Etterii de Vertamisia dedit Deo et sancto Petro et monachis et Ugoni priori de Grazac, feudum de Lazocha, quod habebat Boers de la Tor in vadimonio pro XXX solidos Viennenses. Testes sunt Ugo prior, Umbertus Maleti, Arnaldus presbiter. Ugo prior et Petrus Agni fecerunt convenienciam de la cabanaria de Vaillelas, de qua ipse Petrus faciebat querimoniam; et Hugo prior pro hac querimonia donavit ei cabanariam dal Revest et XII solidos Viennenses, per manum Ugoni de Salsac et Guigoni de Monz. Quapropter supradictus Petrus et frater ejus Agnus juraverunt super sanctum altare, quod hanc cabanariam neque aliam terram de Rocolas amplius inquietare non presumant. Testes et fidejussores sunt Ugo de Salsac, et Guigo de Monz; item testes Bernardus, presbiter de Rocolas et multi alii. Ugo, prior de Grazac, habet in vadimonio a cabreriis de Meseras IIII sestarios siliginis et unum avene quos habebant in feudum de la Rocheta, et VII solidos Podienses, pro CC solidos Podienses. Ugo, prior de Grazac, habet in vadimonio a Jauzeranda, uxore Petri Etterii, et a filio suo illud quod ipsi habebant en la Cenita, pro L solidos Podienses. Poncius de Laval, maritus ejus, fidejussor et testis, Poncius monachus, Arnaldus presbiter. Ugo prior dedit Vivacio de Meseras C solidos Podienses pro querimonia quam ipse faciebat en la Cenita per manum Guigonis Maleti et Bertaudi Maleti. Unde ipse Vivacius et uxor et infantes ipsius donaverunt et laudaverunt Deo et sancto Petro et priori de Grazac omnia jura que ipsi habebant en la Cinta. Testes sunt Ugo prior, Bertrandus Maleti, Willelmus de Chabrespina, Petrus de Veros et alii plures.